(6)

dodaju se sljedeći dodaci 4. i 5.: „Dodatak 4. Ispitivanje aerodinamičnih naprava i opreme sudarom 1. Uvjeti ispitivanja aerodinamičnih naprava i opreme 1.1. Na zahtjev proizvođača ispitivanje se provodi na jednom od sljedećeg: 1.1.1. na tipu vozila za koji su namijenjeni aerodinamična naprava i oprema; 1.1.2. na dijelu nadogradnje tipa vozila za koji su namijenjeni aerodinamična naprava i oprema; taj dio mora biti reprezentativan za predmetni tip (tipove) vozila; 1.1.3. na krutom zidu. 1.2. Ako se ispitivanje provodi kako je navedeno u točkama 1.1.2. i 1.1.3., dijelovi koji se upotrebljavaju za povezivanje aerodinamičnih naprava i opreme s dijelom nadogradnje vozila ili krutim zidom moraju biti istovrijedni dijelovima koji se upotrebljavaju za pričvršćivanje aerodinamičnih naprava i opreme kada su ugrađeni na vozilo. Uz svaku napravu moraju biti priložene upute za ugradnju i rad s dovoljno informacija kako bi je stručna osoba mogla pravilno ugraditi. 1.3. Na zahtjev proizvođača, postupak ispitivanja opisan u točki 1.5. može se provesti računalnom simulacijom u skladu s Prilogom XVI. Direktivi 2007/46/EZ. Matematički model validira se samo ako je usporediv s fizičkim uvjetima ispitivanja. U tom se smislu fizičko ispitivanje provodi radi usporedbe rezultata dobivenih upotrebom matematičkog modela s rezultatima fizičkog ispitivanja. Dokazuje se usporedivost rezultata ispitivanja. Izvješće o validaciji sastavlja proizvođač. U slučaju bilo kakve promjene matematičkog modela ili programskog rješenja zbog kojeg bi izvješće o validaciji moglo postati nevaljano potrebna je nova validacija u skladu s prethodnom podtočkom. 1.4. Uvjeti za provedbu ispitivanja ili simulacija. 1.4.1. Vozilo se postavlja na vodoravnu, ravnu, čvrstu i glatku površinu. 1.4.2. Svi prednji kotači moraju biti u položaju za vožnju u ravnom pravcu naprijed. 1.4.3. Gume moraju biti napuhane do vrijednosti tlaka koju je preporučio proizvođač vozila. 1.4.4. Vozilo mora biti neopterećeno. 1.4.5. Ako je to potrebno kako bi se postigla ispitna sila koja se zahtijeva u točki 1.5.1.2, vozilo se može na bilo koji način pričvrstiti. Taj način pričvršćivanja određuje proizvođač vozila. 1.4.6. Vozila koja su opremljena hidrauličko-pneumatskim, hidrauličkim ili pneumatskim ovjesom ili uređajem za automatsko prilagođavanje visine ovisno o opterećenju moraju se ispitati s ovjesom ili uređajem u uobičajenim uvjetima vožnje prema proizvođačevim specifikacijama. 1.5. Postupak ispitivanja 1.5.1. Ispitivanja se provode kako bi se ocijenilo dolazi li do određene razine deformacije aerodinamične naprave i opreme uslijed djelovanja sila koje se primjenjuju paralelno na uzdužnu os vozila iz točke 1.6.1. Isto tako, naprava se djelovanjem sile može sklopiti ili uvući. Ispunjavanje zahtjeva iz točke 1.6.2. provjerava se odgovarajućim ispitnim trnom za potrebe ispitivanja sudarom. Uređaj koji se upotrebljava za raspodjelu ispitnih sila po predmetnoj ravnoj površini mora se spojiti na aktivator sile kuglastim zglobom. U slučajevima geometrijskih neusklađenosti umjesto uređaja s ravnom površinom može se upotrebljavati adapter. 1.5.1.1. Sila se na uzdužnu os vozila primjenjuje preko površine ili adaptera visine najviše 250 mm i širine najviše 200 mm s polumjerom zakrivljenosti od 5 ± 1 mm na okomitim rubovima. Površina ne smije biti nepomično pričvršćena na aerodinamičnu napravu i opremu i mora biti zglobno pričvršćena u svim smjerovima. Ako se ispitivanje provodi na vozilu iz točke 1.1.1, proizvođač određuje visinu donjeg ruba površine ili adaptera u području između krajnjeg donjeg ruba aerodinamične naprave i opreme i točke gornjeg ruba površine ili adaptera koja se nalazi na visini od najviše 2,0 m od tla kada su ugrađeni na vozilo (vidjeti sliku 1.). Ta će se točka odrediti na opterećenom vozilu s najvećom tehnički dopuštenom masom opterećenog vozila. Ako se ispitivanje provodi na dijelu nadogradnje tipa vozila iz točke 1.1.2. ili na krutom zidu iz točke 1.1.3, proizvođač određuje visinu središta površine ili adaptera u području između krajnjeg donjeg ruba aerodinamične naprave i opreme i točke koja predstavlja visinu od najviše 2,0 m od tla kada su ugrađeni na opterećeno vozilo, s najvećom tehnički dopuštenom masom opterećenog vozila (vidjeti sliku 2.). Točan položaj središta površine ili adaptera u području djelovanja sila određuje proizvođač. Ako aerodinamična naprava i oprema imaju različite stupnjeve tvrdoće u području djelovanja sila (npr. zbog ojačanja, različitih materijala ili različite debljine itd.), položaj središta površine ili adaptera nalazi se u području najvećeg otpora u odnosu na vanjske sile u uzdužnom smjeru vozila. Slika 1. Visina ispitne točke Slika 2. Primjer ispitnog postava 1.5.1.2. Vodoravna sila od najviše 4 000 N ± 400 N primjenjuje se uzastopno na dvije točke smještene simetrično iznad središnjice vozila ili središnjice naprave na krajnjem stražnjem vanjskom rubu aerodinamične naprave i opreme u potpuno otklopljenom položaju ili u položaju za vožnju (vidjeti sliku 3.). Proizvođač može odrediti redoslijed primjene sila. Slika 3. Primjena sile 1.6. Zahtjevi 1.6.1. Aerodinamična naprava i oprema ugrađuju se tako da se pri primjeni ispitnih sila, kako je utvrđeno u točki 1.5.1.2, naprava i oprema deformiraju, uvlače ili sklapaju, čime nastaje izbočina duljine ≤ 200 mm izmjerena u vodoravnom uzdužnom smjeru na točkama primjene sila. Rezultirajuća duljina izbočine mora se zabilježiti. 1.6.2. Aerodinamičnim napravama i opremom ne smiju se ugroziti putnici u drugim vozilima pri sudaru sa stražnjim krajem vozila te one ne smiju utjecati na rad naprave za zaštitu od stražnjeg podlijetanja. Dodatak 5. Trodimenzionalni profil kabine 1. Opći postupak za provjeru sukladnosti motornog vozila s parametrima koji se odnose na trodimenzionalni profil kabine 1.1. Okomita razgraničenja zone ocjenjivanja kabine motornog vozila 1.1.1. Najveća širina vozila na području kabine W c mjeri se ispred okomite poprečne ravnine koja se nalazi na krajnjoj prednjoj osovini motornog vozila. Stavke navedene u Dodatku 1. ne uzimaju se u obzir za potrebe tog mjerenja. 1.1.2. Smatra se da zona ocjenjivanja područja kabine motornog vozila odgovara najvećoj širini W c . Područje se mora razgraničiti okomitim uzdužnim ravninama koje su usporedne s uzdužnom središnjom ravninom motornog vozila i udaljene su za vrijednost W c . 1.1.3. Vodoravna uzdužna udaljenost L t utvrđuje se od krajnje prednje točke područja kabine motornog vozila na visini ≤ 2 000 mm od tla izmjerene u neopterećenom stanju. Za potrebe ovog ocjenjivanja udaljenost Lt postavlja se na 200 mm (vidjeti sliku 1.). Stražnja strana zone ocjenjivanja mora se razgraničiti okomitom poprečnom ravninom koja je okomita na uzdužnu središnju ravninu motornog vozila koja se nalazi iza prethodno navedene krajnje prednje točke na udaljenosti Lt. Slika 1. Trodimenzionalni profil 1.1.4. Sjecišta stražnje ravnine koja čini bočnu stranicu zone ocjenjivanja s objema vanjskim ravninama pod kutom, linijama T left i T right , uzimaju se u obzir za potrebe točke 1.3.3.2. (vidjeti sliku 2.). Slika 2. Trodimenzionalni profil 1.2. Vodoravna razgraničenja zone ocjenjivanja kabine motornog vozila 1.2.1. U zoni ocjenjivanja donji rub prednje maske mora biti postavljen na razini tla, a gornji rub prednje maske mora biti postavljen na visini od 2 000 mm iznad tla, mjereno u stanju bez tereta. 1.3. Posebne odredbe za zonu ocjenjivanja kabine motornog vozila 1.3.1. Za potrebe ovog Dodatka u obzir se uzima prednja maska na području kabine motornog vozila, bez obzira na vrstu materijala. Međutim, stavke navedene u Dodatku 1. ne uzimaju se u obzir. 1.3.2. Nagib prednjeg dijela kabine 1.3.2.1. Za potrebe ovog Dodatka u obzir se uzima „nagib”, što znači nagnutost prednje maske motornog vozila na području kabine prema natrag u odnosu na okomicu, pri čemu se svaka točka smještena iznad druge točke nalazi iza te točke. 1.3.2.2. Kad je riječ o zoni ocjenjivanja nagiba, u obzir se uzima krajnja prednja točka područja kabine motornog vozila navedena u točki 1.1.3. Okomita poprečna ravnina koja prolazi kroz krajnju prednju točku kabine, na visini od ≤ 2 000 mm od tla izmjerenoj u neopterećenom stanju, uzima se u obzir u odnosu na svoje sjecište s vodoravnom ravninom koja se nalazi na visini od 1 000 mm. Linija sjecišta stoga se smatra osnovnom linijom profila za procjenu nagiba kabine vozila u navedenoj zoni ocjenjivanja. 1.3.2.3. Uzima se u obzir ravnina koja se okreće oko osnovne linije profila iz druge podtočke točke 1.3.2.2, nagnuta prema natrag pod kutom od 3° u odnosu na okomicu (vidjeti sliku 3.). Slika 3. Nagib 1.3.2.4. Nijedna točka stvarne površine prednje maske, koja se nalazi u zoni ocjenjivanja nagiba, ne smije se nalaziti ispred stražnje ravnine nagnute prema natrag iz točke 1.3.2.3. kada krajnja prednja točka područja kabine motornog vozila dodiruje okomitu poprečnu ravninu. 1.3.3. Sužavanje stranica kabine motornog vozila 1.3.3.1. U zoni ocjenjivanja na području kabine motornog vozila, prednja maska mora biti sužena na takav način da se relevantne nominalne površine općenito približuju zajedničkom području koje se nalazi ispred kabine i u uzdužnoj središnjoj ravnini motornog vozila. 1.3.3.2. Uzimaju se u obzir dvije simetrične okomite ravnine, jedna na lijevoj i jedna na desnoj strani, obje pod vodoravnim kutom od 20° u odnosu na uzdužnu središnju ravnini, pri čemu ih razdvaja kut od 40°. Te su ravnine položene tako da se presijecaju i s linijama T left i T right iz točke 1.1.3. 1.3.3.3. Nijedna točka stvarne površine prednje maske, koja se nalazi u lijevom i desnom vanjskom području, ne smije se nalaziti ispred odgovarajuće okomite ravnine iz točke 1.3.3.2, pri čemu krajnja prednja točka područja kabine motornog vozila dodiruje okomitu poprečnu ravninu iz točke 1.3.2.4. 2. Ako bilo koji od uvjeta utvrđenih u ovom Dodatku nije ispunjen, smatra se da kabina motornog vozila nije u skladu s parametrima trodimenzionalnog profila iz točke 1.4.1. dijela C ovog Priloga..